
Prípravok na ochranu rastlín pre profesionálnych používateľov
CLINIC NEW

Prípravok CLINIC NEW je systémový herbicíd vo forme kvapalného koncentrátu pre riedenie vodou (SL), určený na ničenie trvácich a jednoročných burín vrátane pýru na ornej pôde, v obilninách, repke, hrachu pred zberom, v ovocných sadoch, na lúkach, pasienkoch, neobrábanej pôde, na pozemkoch susediacich s vodnými plochami a v lesníctve.

ÚČINNÁ LÁTKA
	Glyphosate 
	360 g/l
(30,6% hm)
	t.j. vo forme glyphosate – IPA salt (isopropylamonium) v obsahu 485,8 g/l (41,3% hm)



Látky nebezpečné pre zdravie, ktoré prispievajú ku klasifikácii prípravku: glyphosate – IPA, CAS No.: 38641-94-0

OZNAČENIE PRÍPRAVKU
	[image: ]

	GHS09




	H411
	Toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platnou legislatívou.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 5 m.
SPe8	Nebezpečný pre včely. Z dôvodu ochrany včiel a iného opeľujúceho hmyzu neaplikujte kvitnúci porast a rastliny (vrátene kvitnúcich burín) počas denného letu včiel. Aplikáciu vykonávajte vo večerných hodinách. Nepoužívajte, keď sa v okolí nachádzajú včely. Z dôvodu ochrany včiel a užitočných článkonožcov zabráňte úletu postrekovej kvapaliny na necieľový porast. Aplikujte za bezvetria.


Z4 	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5 	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo4 	Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné
V3 	Riziko prípravku je prijateľné pre dážďovky a iné pôdne makroorganizmy.
Vč2	Prípravok je pre včely škodlivý. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd (podzemných aj povrchových). 
PHO5	Prípravok je vylúčený z použitia v celom 2. ochrannom pásme zdrojov podzemných vôd a povrchových vôd a v 3. ochrannom pásme vodárenských nádrží; prípravok sa tiež nesmie aplikovať v blízkosti sídiel zásobovaných vodou zo studní, čo posudzuje miestne príslušný vodohospodársky orgán, nesmie sa použiť na pozemkoch určených pre pestovanie surovín, vrátane krmív, ktoré sa použijú na výrobu detskej výživy a na pozemkoch s ekologickým poľnohospodárstvom, kde aplikáciu možno podľa daných miestnych podmienok povoliť v dávke zodpovedajúcej dolnej hranici autorizovaného rozsahu, nesmie sa aplikovať na pozemkoch, ktoré sú spádované k vodným tokom a vodným nádržiam.

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Zákaz vylievania prípravku a jeho zvyškov do verejnej kanalizácie.
Na pozemkoch, ktoré nie sú poľnohospodársky využité aplikačná dávka prípravku na zelené porasty nesmie prekročiť 6 l prípravku /ha/rok!
Uložte mimo dosahu zvierat!
Letecká aplikácia je zakázaná!
Prípravok nemožno v žiadnom prípade používať ako desikant!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie:
	Bayer spol. s r.o.
Karadžičova 2, 811 09 Bratislava 
Slovenská republika

	
	

	Číslo autorizácie ÚKSÚP:
	24-01834-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie:

	0,2 l, 0,25 l, 0,5 l, 1 l, 2 l HDPE fľaša
5 l, 10 l, 15 l, 20 l, 25 l HDPE kanister
200 l HDPE sud
640 l, 1000 l IBC-HDPE sud




PÔSOBENIE  PRÍPRAVKU
Prípravok CLINIC NEW je neselektívny listový herbicíd so systémovým účinkom. Rastliny ho prijímajú výhradne zelenými časťami a asimilačným prúdením je následne rozvádzaný do všetkých častí rastlín (podzemné korene, pupene a podzemky), čím sa docieli zničenie podzemných častí jednoročných i trvácich trávovitých a dvojklíčnolistových burín. Prípravok nie je prijímaný koreňmi a nepôsobí na semená. Predpokladom úspešného zničenia trvácich hlboko koreniacich dvojklíčnolistových burín je vytvorenie dostatočnej plochy listov v dobe postreku, aby sa zabezpečil čo najväčší príjem účinnej látky do rastlín. Najúčinnejšie sú ošetrenia v dobe, keď sú rastliny v najintenzívnejšom raste. Príznaky pôsobenia sú postupné vädnutie, žltnutie, zasychanie až zhnednutie zasiahnutých rastlín počas 10 - 14 dní. Proti jednoročným a trvácim trávovitým burinám, vrátane pýru je prípravok najúčinnejší v dobe odnožovania (keď má pýr 5 - 6 listov, 12 - 15cm dlhých). Príznaky sa pri chladných a suchých poveternostných podmienkach môžu prejaviť neskôr. Účinok sa zvyšuje vyššou intenzitou svetla a relatívnou vlhkosťou vzduchu. Dážď do 6 hodín po aplikácii môže znížiť účinnosť prípravku. Všetky kultivačné práce sa môžu vykonávať až v dobe, keď sa naplno prejavili príznaky účinku. Zelené častí plodín nesmú byť zasiahnuté priamym postrekom alebo úletom postrekovej hmly! S ďalšími kultivačnými zásahmi je nutné počkať min. 5 dní po aplikácii prípravku.

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	obilniny
	jednoročné dvojklíčnolistové buriny a trávy, 
výmrv obilnín
	1,5 l 
	AT
	preemergentne (po výseve a pred vzídením plodiny)

	olejniny, 
strukoviny,
repa cukrová, 
kvaka, 
okrúhlica, 
cibuľa, 
pór
	jednoročné trávy a dvojklíčnolistové buriny, 
výmrv obilnín
	1,5 l
	AT
	preemergentne 
(po výseve a pred vzídením plodiny)

	jačmeň ozimný, jačmeň jarný
	pýr plazivý,
trváce buriny
	4 l
	7 dní
	predzberová aplikácia

	hrach, 
bôb
	pýr plazivý, 
trváce buriny
	3 - 4 l
	7 dní
	predzberová aplikácia 

	jabloň, 
hruška, 
čerešňa, 
slivka 
	jednoročné a trváce buriny
	5 l
	n.a.
	

	strnisko, 
orná pôda
	jednoročné dvojklíčnolistové buriny a trávy, 
výmrv obilnín
	1,5
	AT
	

	
	pýr plazivý, 
trváce buriny
	3 - 4 l
	AT
	

	lúky a pasienky
	obnova TTP
	3 - 6 l
	AT
	

	železnice
	nežiaduca vegetácia
	6 l
	n.a.
	

	pozemky susediace s vodnými plochami
	nežiaduce dreviny, pobrežné buriny
	6 l
	n.a.
	

	lesné porasty

	nežiaduca vegetácia
	4 - 8 l
	n.a.
	

	
	chemická prebierka aplikáciou na pne
	10%
	n.a.
	listnaté stromy 

	
	
	20%
	n.a.
	ihličnaté stromy 

	
	chemická prebierka injektážou
	2 ml
	n.a.
	


AT – ochranná doba je daná odstupom medzi termínom aplikácie a zberom
n.a. - nestanovuje sa

POKYNY PRE APLIKÁCIU
Obilniny (pšenica ozimná, pšenica jarná, jačmeň ozimný, jačmeň jarný, ovos, pšenica tvrdá) - preemergentne
Dávka vody: 100 – 400 l/ha
Maximálny počet aplikácií: 1x za vegetáciu plodiny.
Aplikujte najneskôr do 3 dní po výseve, pred vzídením plodiny. Semená plodín musia byť pokryté minimálne 1,5 cm vrstvou pôdy. Aplikujte na jednoročné buriny v štádiu 2-4 listov (BBCH 12-14).

Olejniny (repka ozimná, repka jarná, ľan, horčica), strukoviny (hrach, bôb), repa cukrová, kvaka, okrúhlica, cibuľa a pór - preemergentne
Dávka vody: 100 – 400 l/ha
Maximálny počet aplikácií: 1x za vegetáciu plodiny.
Aplikujte najneskôr do 2 dní po výseve, pred vzídením plodiny. Semená plodín musia byť pokryté minimálne 1,5 cm vrstvou pôdy. Aplikujte na jednoročné buriny v štádiu 2-4 listov (BBCH 12-14).

Jačmeň ozimný, jačmeň jarný – predzberová aplikácia
Dávka vody: 150 – 250 l/ha
Maximálny počet aplikácií: 1x za vegetáciu plodiny.
Prípravok aplikujte pri vlhkosti semien pod 30%.
Prípravok CLINIC NEW môže byť aplikovaný len pozemne proti trvácim trávovitým a dvojklíčnolistovým burinám pred zberom jačmeňa. Toto ošetrenie je určené výlučne na ničenie burín v silne zaburinených porastoch a tým uľahčenie zberu plodiny.
Obilná slama nesmie slúžiť na kŕmenie hospodárskych zvierat.

Hrach, bôb - predzberová aplikácia
Dávka vody: 200 – 250 l/ha
Maximálny počet aplikácií:1x za vegetáciu plodiny.
Dávku 3 l/ha použite pri výskyte pýru do 75 odnoží na m2,  pri výskyte pýru nad 75 odnoží a/alebo pri výskyte trvácich dvojklíčnolistových burín použite dávku 4 l/ha.
Postrekujte v štádiu nástupu prirodzenej zrelosti, keď má semeno vlhkosť pod 30%, najneskôr 7 dní pred zberom. Cieľové buriny musia byť zelené, v štádiu aktívneho rastu a musia byť prístupné pre postrek.
Prípravok CLINIC NEW môže byť aplikovaný len pozemne proti trvácim trávovitým a dvojklíčnolistovým burinám pred zberom hrachu. Toto ošetrenie je určené výlučne na ničenie burín v silne zaburinených porastoch a tým uľahčenie zberu plodiny.
Neošetrujte množiteľské porasty.
Hrach ošetrený prípravkom CLINIC NEW sa nesmie použiť na produkciu hrachových výhonkov a klíčkov!


Jabloň, hruška, čerešňa, slivka
Dávka vody: 200 – 250 l/ha
Maximálny počet aplikácií: 1x za vegetáciu plodiny.
Časovanie ochrany: aplikujte na jeseň po zbere (po opadnutí listov) alebo na jar až do fázy “myšieho uška” u jabloní a hrušiek a fázy “bieleho púčika“ u sliviek, čerešní a višní. Nepoužívajte vo výsadbách mladších ako 2 roky. Neaplikujte na mechanicky poškodené stromy s odlúpenou kôrou. Postrek alebo úlet postreku nesmie zasiahnuť kmeň vo výške presahujúcej 30 cm nad zemou, alebo konáre.

Strnisko, orná pôda 
Dávka vody: 150 – 250 l/ha, vyššiu hranicu použite na pozemkoch s veľkou listovou plochou burín.
Maximálny počet aplikácií: 1x za rok.

Výmrv obilnín, jednoročné dvojklíčnolistové buriny a trávy
Pôda môže byť kultivovaná po uplynutí min. 24 hodín od aplikácie, priama sejba môže byť uskutočnená s odstupom min. 2 dní po aplikácii.

Pýr plazivý, trváce buriny
Prípravok CLINIC NEW môže byť aplikovaný na strnisko po všetkých plodinách na jeseň i na jar pred sejbou alebo výsadbou následnej plodiny. Pôda nesmie byť po dobu aspoň 5 dní pred aplikáciou a po aplikácii kultivovaná. Plochu pred aplikáciou nekoste.
Buriny musia mať v dobe aplikácie dostatočnú listovú plochu; pred jarnou aplikáciou nechajte burinám aspoň 21 dní na obnovenie rastu. Dávku 3 l/ha aplikujte pri výskyte pýru plazivého do 75 odnoží na m2, pri výskyte nad 75 odnoží a výskyte iných trvácich tráv a trvácich dvojklíčnolistových burín použite dávku 4 l/ha.

Lúky a pasienky - obnova a likvidácia porastov
Dávka vody: 200 – 250 l/ha
Maximálny počet aplikácií: 1x za rok.
Prípravok CLINIC NEW môže byť použitý na likvidáciu trávneho porastu a ničenie burín pred jeho obnovou, či výsadbou alebo výsevom plodín. Prípravok aplikujte na trávny porast až po regenerácii porastu po kosbe alebo spasení. Alternatívne možno aplikovať pred kosením alebo pasením v období jún - október pri výške porastu 30 - 60 cm, pokiaľ nie je porast hustý a nemá vytvorené zrelé semená. 
Jednoročné a dvojročné pasienky bez trvácich burín a tráv ošetrite dávkou 3 l/ha, na 2 - 4 ročné pasienky s trvácimi trávami aplikujte 4 l/ha, na 4-7 ročné pasienky s trvácimi dvojklíčnolistovými burinami 5 l/ha, pri ošetrení trvácich pasienkov s výskytom hlavne púpavy aplikujte dávku 6 l/ha.
Lúky a pasienky ošetrené prípravkom CLINIC NEW nesmú slúžiť na spásanie a kŕmenie hospodárskych zvierat. 

Železnice (okrem intervilánov)
Dávka vody: 100 – 250 l/ha (použite max. 300 – 400 litrov vody na ha)
Maximálny počet aplikácií : 1x za rok.
Pri aplikácii je potrebné zabezpečiť zvlhčenie celej rastliny.
Ošetrujte v závislosti od hustoty burinového porastu počas vegetačného obdobia, predovšetkým od polovice apríla do konca augusta (v čase od začiatku vytvárania kvetných pupeňov a počas kvitnutia z dôvodu zabránenia tvorby semien). Aplikujte na aktívne rastúce buriny s výškou minimálne 20 cm.
Maximálna dávka prípravku za celé aplikačné obdobie je 6 l/ha.


Pozemky susediace s vodnými plochami 
Dávka vody: 150 – 250 l/ha.
Maximálny počet aplikácií: 1x za rok.
Prípravok CLINIC NEW môže byť použitý na ničenie nežiaducej vegetácie v okolí vodných nádrží a vodných tokov, napr. zavlažovacích kanálov, potokov a vodných ciest. Pri aplikácii je nutné sa riadiť platnými predpismi pre ochranu vôd.
Maximálna koncentrácia glyphosate vo vode nesmie prekročiť 0,2 ppm.

Lesné porasty
Dávka vody: 80 – 250 l/ha, hornú hranicu uvedeného rozpätia použite pri väčšej listovej ploche burín.
Maximálny počet aplikácií : 1x za rok.

Ničenie burín - príprava pôdy k výsadbe 
Na obhospodarovanej pôde použite dávku 4 l/ha, na ničenie trvácich burín v trávnych porastoch použite dávku 5 l/ha. Nesaďte stromčeky skôr ako 7 dní po aplikácii.

Ochrana proti burinám po výsadbe cielenou aplikáciou
Prípravok CLINIC NEW môžete použiť na ničenie burín v okolí ihličnanov i listnáčov s použitím ručného alebo chrbtového postrekovača. Aplikácia v priebehu vegetačného obdobia ihličnatých a listnatých drevín je možná iba pri účinnom clonení úletu postrekovej kvapaliny. 
Aplikujte 2% roztok chrbtovým postrekovačom s použitím ochranného krytu, ktorý zabráni kontaminácii a poškodeniu stromčekov.
Ošetrujte v období jún - august, po plnom vývine nežiaducej vegetácie. Proti orličníku obyčajnému ošetrujte až v dobe, keď sú čepele úplne vyvinuté, t. j. od polovice augusta do konca septembra.
Dávka sa riadi zložením a stupňom zaburinenia - proti trvácim burinám bylinného charakteru aplikujte 4 l/ha; v prípade odolných drevín, ako napr. jarabina vtáčia, krušina jelšová, zemolez alebo maliny a ostružiny, je nutné dávku zvýšiť až na 8 l/ha.
Neaplikujte v čase zvýšeného prúdenia miazgy, t. j. v období od marca do mája.

Chemická prebierka aplikáciou na pne
Aplikačná dávka:
Listnaté stromy: aplikujte 10% roztok prípravku CLINIC NEW (1 diel prípravku + 9 dielov vody/100 ml v 1 litri  roztoku)
Ihličnaté stromy: aplikujte 20% roztok prípravku CLINIC NEW (1 diel prípravku + 4 diely vody/200 ml v 1 litri  roztoku)
Zriedený prípravok aplikujte na okraje čerstvo odrezanej plochy pňa. Aplikujte dostatočné množstvo k nasiaknutiu povrchu. Naneste aplikátorom, štetcom alebo pomocou prídavného zariadenia na píle. Aplikujte bezprostredne po reze iba v období november - apríl pred začiatkom toku miazgy. Nevytvárajte v pni ryhy a priehlbiny. Nepoužívajte nezriedený prípravok.

Chemická prebierka injektážou
Urobte zásek do kmeňa stromu a aplikujte doňho 2 ml nezriedeného prípravku CLINIC NEW. Pre stromy do hrúbky kmeňa 10 cm postačuje jeden zásek, pre väčšie priemery urobte 2 alebo 3 záseky. Neaplikujte v dobe aktívneho toku miazgy na jar a na začiatku leta.

Likvidované jedince sa odstraňujú vypílením až po ich úplnom odumretí, zvyčajne po dvoch rokoch od aplikácie. Je to za účelom predchádzania následnej koreňovej výmladnosti predčasným odstránením nadzemnej biomasy. Ošetrené vzrastenejšie jedince pravidelne sledujte z dôvodu , že aplikáciou prípravku môže dôjsť k narušeniu statiky jedincov ich postupným odumieraním. 

Pri možnom ohrození zdravia alebo života človeka, alebo reálnej hrozbe vzniku škody na majetku pod vplyvom pádu suchých konárov alebo kmeňov ešte neodumretých jedincov sa odporúča primerane odľahčiť korunu orezom časti konárov alebo odrezaním kmeňa pri dodržaní bezpečnostných predpisov. Následne je nevyhnutné vykonať zásahy injekčnou metódou do koreňových výmladkov, ktoré sa objavia v okolí.

Plne odumreté jedince odstráňte pri dodržaní bezpečnostných predpisov!

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Riziko fytotoxicity pri použití prípravku CLINIC NEW je nízke. Rozdiely v odrodovej citlivosti k prípravku sú minimálne. Pri aplikácii v drevinách dbajte na to, aby nedošlo k zasiahnutiu listovej plochy alebo výhonkov blízko povrchu pôdy.

OPATRENIA PROTI VZNIKU REZISTENCIE
	SKUPINA
	9 (G)*
	HERBICÍD


* v zátvorke kurzívou pôvodné HRAC kódovanie
 
Účinná látka glyphosate patrí do chemickej skupiny glycidov (skupina G podľa HRAC). Spôsob účinku spočíva v prerušovaní tvorby esenciálnych aminokyselín. Riziko rozvoja rezistencie na prípravok CLINIC NEW  je nízke. Pestovateľom odporúčame, aby zaviedli stratégiu proti rezistencii burín, ktorá je založená na správnej poľnohospodárskej praxi a správnej praxi ochrany rastlín. Správnu prax je možné dosiahnuť a zdokonaliť:
· postupujte podľa návodu na tejto etikete,
· prijmite dodatočné opatrenia na reguláciu rastu burín,
· minimalizujte rozširovanie burín a ich semien,
· zaveďte správne postrekové postupy, aby ste dosiahli maximálnu reguláciu burín,
· používajte správne trysky, aby ste maximalizovali pokrytie burín,
· aplikujte iba za vhodných poveternostných podmienok,
· monitorujte účinnosť a oznámte neočakávané výsledky.

Niektoré druhy jednoročných burín, ako napríklad psiarka roľná, ovos hluchý a mätonoh trváci majú rozvinutú rezistenciu voči herbicídom, čo môže mať za následok nízku reguláciu. Treba prijať stratégiu na zabránenie a zvládnutie takejto rezistencie. To by malo zahŕňať integráciu herbicídov do programu kultivačných opatrení. Weed Resistance Action Group pripravila príslušné usmernenia, ktoré majú k dispozícií HGCA, CPA, váš distribútor, fytotechnik alebo výrobca prípravku.

VPLYV NA ÚRODU
Aplikácia prípravku CLINIC NEW nemá negatívny vplyv na kvantitu ani kvalitu zozbieranej rastlinnej produkcie.

VPLYV NA NÁSLEDNÉ, NÁHRADNÉ A SUSEDIACE PLODINY
Vplyv na následné a náhradné plodiny - Pestovanie následných plodín je bez obmedzenia. Odporúčame však pri aplikácii na mohutný rastlinný porast (napr. pri obnove trvácich trávnych porastov alebo pri aplikácii pred siatím alebo sadením) najskôr odstrániť odumretú rastlinnú hmotu pred následným siatím alebo sadením.
Vplyv na susediace plodiny - susediace plodiny nesmú byť zasiahnuté priamym postrekom alebo úletom postrekovej hmloviny! Predovšetkým je potrebné vyvarovať sa postreku za nevhodných poveternostných podmienok.


VPLYV NA UŽITOČNÉ A INÉ NECIEĽOVÉ ORGANIZMY
Prípravok je škodlivý pre užitočný hmyz a preto z dôvodu ochrany užitočného hmyzu udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Zákaz opätovného použitia obalu alebo jeho použitia na iné účely!

Upozornenie
Prípravok CLINIC NEW neskladujte v kovových nádržiach a nepoužívajte ani postrekovače s kovovými nádržami s pozinkovaným vnútrajškom či z ľahkých kovov príp. bez vnútornej povrchovej úpravy plastovými hmotami. CLINIC NEW môže v styku s kovom reagovať a vytvárať pritom ľahko zápalný plyn. V blízkosti nádrže je preto zakázané manipulovať s otvoreným ohňom.

ČISTENIE APLIKAČNÉHO ZARIADENIA
Aby neskôr nedošlo k poškodeniu iných plodín ošetrovaných postrekovačom, v ktorom bol prípravok, musia byť všetky jeho stopy z miešacej nádrže a postrekovača odstránené ihneď po skončení postreku podľa nasledujúceho postupu:
1) Po vyprázdnení nádrže vypláchnite nádrž, ramena a trysky čistou vodou (štvrtinou objemu nádrže postrekovača).
2) Vypustite oplachovú vodu a celé zariadenie znovu prepláchnite čistou vodou (štvrtinou objemu nádrže postrekovača), prípadne s pridaním čistiaceho prostriedku alebo sódy (3% roztokom). V prípade použitia čistiacich prostriedkov postupujte podľa návodu na ich použitie.
3) Opakujte postup podľa bodu “2“ ešte dvakrát.
4) Trysky a sitká musia byť čistené oddelene pred začiatkom a po ukončení preplachovania.

BEZPEČNOSTNÉ OPATRENIA
Pred použitím prípravku si dôkladne prečítajte návod na požitie (etiketu prípravku).
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky. 
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 

Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.
 
Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod..

Aplikáciu prípravku používateľ vopred oznámi miestnemu obecnému alebo mestskému úradu. Pred aplikáciou v daných oblastiach je potrebné zvážiť, či nie je možné použiť iný spôsob likvidácie nežiaducej vegetácie.

Ošetrené plochy musia byť zabezpečené vhodným označením ošetrenej plochy (počas a po dobu jedného dňa po aplikácii) nápisom „Chemicky ošetrené, nedotýkajte sa ošetrených porastov.“ s doplnením časových termínov a smú byť sprístupnené verejnosti najskôr 24 hodín po aplikácii prípravku. 

Ak sa prípravok dostane do ohniska požiaru, tento haste hasiacou penou, hasiacim práškom, prípadne pieskom alebo zeminou. Vodu použite len výnimočne, a to vo forme jemnej hmly v tých prípadoch, ak je zaručené, že kontaminovaná voda neprenikne do verejnej kanalizácie, nezasiahne zdroje podzemných ani recipienty povrchových vôd a poľnohospodársku pôdu.
Postrekujte len za bezvetria alebo pri miernom vánku a to v smere vetra od pracujúcich.

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte.

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

SKLADOVANIE
Prípravok skladujte v uzavretých originálnych obaloch v uzamknutých čistých a vetrateľných skladoch pri teplotách +5°C až +30°C oddelene od požívatín, liekov, krmív, hnojív, dezinfekčných prostriedkov a obalov od týchto látok. Chráňte pred mrazom a priamym slnečným žiarením. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.  Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

